Ħolm , Ħrejjef u frejjeġ . . . bċejjeċ kollha jinkitbu . . . Dal- għodu lil Celia qagħdna nċaċpulha u tgħidx kemm ħmaret ! Illum tkellimna fuq l- għoli tal- ħajja mas- Sur Fenech . Qal li l- ħajja rħisa , għax raħsu xi affarijiet bħall- washing machines . Qbiżt jien u għedtlu : " Mela aħna nieklu l- washing machines ? ! " Tgħidx kemm daħku tal- klassi , u tgħidx kemm inħaraq ! Ma morniex narawh lil Godwin għax qal li se jiġi l- Ħadd . Mort sal- Mużew u Pawlu tefgħani 'l barra ! Qalli li l- flokk tal- Queen " tal- mickey mouse ! " Meta għedtlu li dawk " leġġendi " - il- ħelu - infaqa' jidħak bija ! Wara mort saċ- Ċentru . Raissa qaltli li jien qiegħed " inwarrabha " . Hekk marru jgħidulha sħabha ! Qaltli li għandi karattru ħelu , għax lit- tfajliet ma nużahomx u nitlaqhom . Damet ħafna ma qalagħtha dil- balla minn fuq l- istonku ! Ara veru ffissata fuqi dik ! Qaltli wkoll li Glenn Spiteri ried jirranġa magħha biex jeħodha l- ġnien ! Kien hemm ta' l- Evanġelizzazzjoni . Bdejna niddiskutu magħhom fuq Alla . Naħseb sejjer nismagħhom . Kien hemm ħafna qalu li ma jemmnux f' Alla ! U llum jien ma lbistx qalziet ta' taħt ! Folja oħra mid- Djajru Ħabib Ta' Tfajjel Ħalliem Ħin : Eċitanti wisq din it- taħlita ta' devozzjoni lejn ir- reliġjon u lejn il- mużika " tqila " , kif kien isejħilha Alfie Fabri . Interessanti kif xi erba' paġni lura , għidt li l- Metallica koċċ storbju . X' kien dil- konverżjoni ? ! " Il- ġebla li warrbu l- bennejja saret il- ġebla tax- xewka . " - Kristu ta' Nażaret , ( Mt 21 : 42 ) Id- drittijiet tal- materjal kollu li jidher f' dan il- blogg huma miżmumin mill- awtur . Il- persuni u s- sitwazzjonijiet kollha msemmijin f' dan id- djarju m' humiex immaġinarji . Madankollu l- ismijiet u l- laqmijiet huma mibdula . Il- fehmiet espressi f' dan il- blogg huma ta' l- awtur biss , u jirriflettu biss il- ħsibijiet tiegħu fiż- żmien li kitibhom . Għaldaqstant dawn m' għandhomx ikunu assoċjati mal- ħsibijiet tiegħu tal- mument . Lanqas m' għandhom ikunu assoċjati ma' xi għaqda , skola ta' ħsieb jew istituzzjoni li llum jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .